b'\n_START_ARTICLE_\nPalaeeudyptes klekowskii\n_START_SECTION_\nBuv\xc4\x99s paplitimo regionas\n_START_PARAGRAPH_\nPalaeeudyptes klekowskii fosilijos i\xc5\xa1kastos Antarktidos pusiasalio Seimuro salose. Prie\xc5\xa1 40 milijon\xc5\xb3 met\xc5\xb3 \xc5\xa1io regiono klimatas buvo kur kas \xc5\xa1velnesnis nei dabar yra XXI a. prad\xc5\xbeioje, ir pana\xc5\xa1us buvo \xc4\xaf dabar esam\xc4\x85 klimat\xc4\x85 Ugnies \xc5\xbdem\xc4\x97je. Vietov\xc4\x97, kur buvo rastos Palaeeudyptes klekowskii fosilijos, nus\xc4\x97ta t\xc5\xabkstan\xc4\x8diais pingvin\xc5\xb3 kaul\xc5\xb3, o \xc5\xa1ios r\xc5\xab\xc5\xa1ies da\xc5\xbeniausiai pasitaiko koj\xc5\xb3 ir sparn\xc5\xb3 fosilijos.\n_START_SECTION_\nApib\xc5\xabdinimas ir kiti duomenys\n_START_PARAGRAPH_\nTai did\xc5\xbeiausia rasta kada nors \xc5\xbdem\xc4\x97je gyvenusi pingvin\xc5\xb3 r\xc5\xab\xc5\xa1is, svoriu daugiau kaip dvigubai pralenkia dabar gyvenan\xc4\x8di\xc4\x85 did\xc5\xbeiausi\xc4\x85 imperatori\xc5\xa1k\xc5\xb3 pingvin\xc5\xb3 r\xc5\xab\xc5\xa1\xc4\xaf. Anot Carolina Acosta Hospitaleche, \xc5\xa1ie pingvinai nuo snapo iki koj\xc5\xb3 pir\xc5\xa1t\xc5\xb3 siek\xc4\x97 2,01\xc2\xa0m ilg\xc4\xaf, nors stovintys buvo sulyg neauk\xc5\xa1to \xc5\xbemogaus \xc5\xabgiu\xc2\xa0\xe2\x80\x93 vidutinis auk\xc5\xa1tis 1,60\xc2\xa0m. Pagal fosilij\xc5\xb3 dyd\xc4\xaf nustatyta, kad j\xc5\xb3 svoris buvo apie 115\xc2\xa0kg._NEWLINE_Didesni pingvinai gali panerti giliau ir po vandeniu i\xc5\xa1b\xc5\xabti ilgiau nei smulkesn\xc4\x97s r\xc5\xab\xc5\xa1ys. Kaip manoma, Palaeeudyptes klekowskii pingvinai panir\xc4\x99 po vandeniu gal\xc4\x97jo i\xc5\xa1b\xc5\xabti apie 40 minu\xc4\x8di\xc5\xb3, tur\xc4\x97dami daugiau laiko gaudyti \xc5\xbeuvis.'